Vasvár Város Képviselő-testülete

**Jegyzőkönyv**

Vasvár Város Önkormányzata Képviselő-testülete 2018. április 4-én megtartott rendkívüli üléséről.

**Határozatok:**

 89. Közbeszerzési terv (önkormányzati) módosítása

 90. Kilátó környezetének megújítása projekt építési költségeinek kiegészítése saját

 forrásból

 91. Kilátó környezetének megújítása projekt kivitelezőjének kiválasztására irányuló

 közbeszerzési eljárás ajánlati dokumentációjának elfogadása, az eljárás megindí-

 tása és az ajánlattevői kör meghatározása

Vasvár Város Képviselő-testülete

**Jegyzőkönyv**

**Készült** Vasvár Város Önkormányzata Képviselő-testülete 2018. április 4-én megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Fabók Tibor és Gergye Rezső képviselők (4 fő)

**Távolmaradását előre bejelentette:** Galambos István tanácsnok, Dr. Pataky Pál tanácsnok és Unger József képviselő (3 fő)

**Tanácskozási joggal jelen voltak:**

 Dr. Ódor Ildikó jegyző és

 Pálláné Dr. Lakics Erika aljegyző

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend megtárgyalását.

Képviselő-testület a napirenddel 4 igen szavazattal – ellenszavazat és tartózkodás nélkül – egyhangúlag egyetértett, majd az alábbiak szerint jóváhagyta azt:

1./ Előterjesztés Vasvár Város Önkormányzata 2018. évi közbeszerzési tervének 1. számú módosításához

Előadó: TÓTH BALÁZS polgármester

2./ Előterjesztés „A vasvári kilátó rehabilitációja” építési beruházás kivitelezőjének kiválasztására irányuló közbeszerzési eljárásban az ajánlati dokumentáció elfogadására, az eljárás megindítására és az ajánlattevői kör meghatározására

Előadó: TÓTH BALÁZS polgármester

**1./ Előterjesztés Vasvár Város Önkormányzata 2018. évi közbeszerzési tervének 1. számú módosításához**

**Tóth Balázs polgármester** elmondta, hogy szükségessé válik az önkormányzat 2018. évi közbeszerzési tervének módosítása, mivel „A vasvári Kilátó környezetének megújítása rekreációs célokra történő hasznosítása érdekében” megnevezésű projekt közbeszerzési tervben szerepeltetett becsült értéke az elkészült tervezői szerződés értelmében változott, 44.494.723,-Ft lett. Ezt át kell vezetni az önkormányzat közbeszerzési tervén. Kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**89/2018.(IV.04.) számú képviselő-testületi határozat:**

Vasvár Város Önkormányzata Képviselő-testülete az 52/2018.(III.22.) számú határozatával elfogadott 2018. évi közbeszerzési tervét a jegyzőkönyv 1. számú melléklete szerint elfogadja.

**Felelős:** Tóth Balázs polgármester

**Határidő:** azonnal

**2./ napirendi pont:**

**Előterjesztés „A vasvári kilátó rehabilitációja” építési beruházás kivitelezőjének kiválasztására irányuló köz közbeszerzési eljárásban az ajánlati dokumentáció elfogadására, az eljárás megindítására és az ajánlattevői kör meghatározására**

**Tóth Balázs polgármester** szóbeli kiegészítésében hangsúlyozta, hogy a támogatási kérelem benyújtásakor – műszaki előkészítés alapján - az építési beruházás kivitelezésének költsége nettó 36 689 304,-Ft+27% Áfa összeggel lett tervezve, ekkora összegre kapott önkormányzatunk 100%-ban támogatást. A támogatási kérelem benyújtását követő tervezési munka eredményeként elkészült tervezői költségvetés alapján fenti munkák becsült értéke nettó 7 805 419,-Ft+27% Áfa összeggel nőtt. A különbözet fedezetére jelenleg pályázati forrás nincs, így azt önkormányzatunknak kell biztosítani, melyről most dönteni is szükséges.

A költségnövekedés fedezetét az önkormányzat saját forrásból biztosítani tudja. Mindezek alapján javasolta a képviselő-testületnek az 1. számú határozati javaslat „A” változatának, majd a 2. számú határozati javaslatnak az elfogadását.

**Pálláné Dr. Lakics Erika aljegyző** kérdésre válaszolva elmondta, hogy a szerződéskötési határidő 2018. május 31., a kivitelezés befejezésének határideje 2018. augusztus 31.

**Tóth Balázs polgármester** több kérdés, hozzászólás nem lévén szavazásra tette fel az 1. számú határozati javaslat „A” változatát.

Képviselő-testület az 1. számú határozati javaslat „A” változatával 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**90/2018.(IV.04.) számú képviselő-testületi határozat:**

Vasvár Város Önkormányzata Képviselő-testülete „A vasvári Kilátó környezetének megújítása rekreációs célokra történő hasznosítása érdekében” TOP-2.1.2-15-VS1-2016-00009. azonosító számú projektben az építéshez kapcsolódó költségek rendelkezésére álló, 100%-ban a projektből finanszírozott nettó 36 689 304,-Ft+27% Áfa fedezetet az önkormányzat 2018. évi költségvetéséből kiegészíti nettó 7 805 419,-Ft+27% Áfa összeggel és az építési beruházás kivitelezőjének kiválasztására a közbeszerzési eljárást lefolytatja.

**Határidő:** folyamatos

**Felelős**: Tóth Balázs polgármester

**Tóth Balázs polgármester** ezt követően szavazásra tette fel a 2. számú határozati javaslatot.

Képviselő-testület a 2. számú határozati javaslattal 4 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**91/2018.(IV.04.) számú képviselő-testületi határozat:**

Vasvár Város Önkormányzata Képviselő-testülete „Vasvári Kilátó környezet rehabilitációja”

 elnevezésű építési beruházás kivitelezőjének kiválasztására irányuló közbeszerzési eljárásban a 21/2017.(II.23.) számú határozatával elfogadott Közbeszerzési Szabályzatának „VIII. Felelősségi rendszer” fejezetében biztosított hatáskörében eljárva:

1. A határozati javaslat 1. számú mellékletét képező ajánlati dokumentációt jóváhagyja és „a közbeszerzésekről” szóló 2011. évi CVIII. tv. (továbbiakban: Kbt.) Harmadik részének 115.§ (1) bekezdése alapján a hirdetmény nélküli nyílt eljárást 2018. április 4. napján megindítja.
2. Felkéri a Magyar Közbeszerzési és Elektronikus Beszerzési ZRT.-t, mint a közbeszerzési eljárást lefolytató szervezetet, hogy az ajánlati dokumentációt a Kbt. 115.§ (2) bekezdésében foglaltakra figyelemmel közvetlenül az alábbi ajánlattételre kijelölt ajánlattevői körnek küldje meg:

**1.)** **Németh Térburkoló Útépítő És Építőipari Kft.**

képviseli: Németh Lajos ügyvezető

székhely: 9800 Vasvár,Alkotmány u. 60.

adószám: 11959506-2-18

cégjegyzékszám: 18-09-104204

telefonszám: 06-94/573-244

e-mail: lajos@nemethutepito.hu

1. **MMPS WORKS KFT.**

képviseli: Mihalcsics György ügyvezető

székhely: 9700 Szombathely, Székely Bertalan u.27.

adószám: 23971462-2-18

cégjegyzékszám: 18-09-111133

telefonszám: +36 06-70-670-1278

e-mail: mmpsworks@gmail.com

1. **West Machine Kft.**

képviseli: Kulcsár Sándor Zsolt ügyvezető

székhely: 9700 Szombathely, Babits Mihály utca 47.

adószám: 11740157-2-18

cégjegyzékszám: 18-09-109324

telefonszám: +36 06-30-9791-988

e-mail: westmachinekft@gmail.com

1. **Inter-Alp Építőipari és Szolgáltató** **Kft.**

képviseli: Tóth Tibor ügyvezető

székhely: 1064 Budapest, Rózsa u. 80. 1/1.

Levelezési cím: 9700 Szombathely, Géfin Gyula u. 24.

adószám: 12897654-2-42

cégjegyzékszám: 01-09-914018

telefonszám: +36 06-20-226-4320

e-mail: alpinter@t-online.hu

1. **Municípium Kereskedelmi és Szolgáltató Kft.**

képviseli: Tóth Gábor ügyvezető

székhely: 8900 Zalaegerszeg, Ola u. 9-11.

adószám: 14696497-2-20

cégjegyzékszám: 20-09-069382

telefonszám: +36 06-30-9291-238

e-mail: municipiumkft@gmail.com

**Határidő:** ajánlati dokumentáció megküldése: 2018. április 4.

**Felelős**: Tóth Balázs polgármester

**Tóth Balázs polgármester** több tárgy nem lévén az ülést berekesztette.

K.m.e.

 **TÓTH BALÁZS Dr. ÓDOR ILDIKÓ**

 **polgármester jegyző**